ਯਾਸਿਰ ਹਾਮੀਦ
ਯਾਸਿਰ ਹਾਮੀਦ ਕੁਰੇਸ਼ੀ (28 ਫ਼ਰਵਰੀ 1978 ਪੇਸ਼ਾਵਰ, ਜੋ ਕਿ ਮੂਲ ਰੂਪ ਵਿੱਚ ਕੁਕਮੰਗ, ਜਿਲ਼੍ਹਾ ਅਬੋਤਾਬਾਦ ਦਾ ਰਹਿਣ ਵਾਲਾ ਹੈ) ਇੱਕ ਪਾਕਿਸਤਾਨੀ ਕ੍ਰਿਕਟ ਖਿਡਾਰੀ ਹੈ। ਉਸਨੇ ਆਪਣੇ ਪਹਿਲੇ ਹੀ ਟੈਸਟ ਮੈਚ ਵਿੱਚ ਬੰਗਲਾਦੇਸ਼ ਵਿਰੁੱਧ ਦੋ ਸੈਂਕਡ਼ੇ ਬਣਾਏ ਸਨ ਅਤੇ ਅਜਿਹਾ ਕਰਨ ਵਾਲਾ ਉਹ ਦੂਸਰਾ ਖਿਡਾਰੀ ਸੀ। ਉਹ ਆਪਣੀਆਂ ਪਹਿਲੀਆਂ ਤੀਹ ਇੱਕ ਦਿਨਾ ਅੰਤਰ-ਰਾਸ਼ਟਰੀ ਕ੍ਰਿਕਟ ਮੁਕਾਬਲਿਆਂ ਦੀਆਂ ਪਾਰੀਆਂ ਵਿੱਚ ਸਭ ਤੋਂ ਜਿਆਦਾ ਦੌਡ਼ਾਂ ਵਾਲਾ ਖਿਡਾਰੀ ਬਣਿਆ ਸੀ। ਉਸਨੇ ਆਪਣੀਆਂ ਪਹਿਲੀਆਂ 1000 ਦੌਡ਼ਾਂ 22 ਓਡੀਆਈ ਮੁਕਾਬਲਿਆਂ ਵਿੱਚ ਹੀ ਪੂਰੀਆਂ ਕਰ ਲਈਆਂ ਸਨ, ਅਜਿਹਾ ਕਰਨ ਵਾਲਾ ਉਹ ਏਸ਼ੀਆ ਦਾ ਪਹਿਲਾ ਅਤੇ ਦੁਨੀਆ ਦਾ ਤੀਸਰਾ ਬੱਲੇਬਾਜ਼ ਸੀ।